Noma vortgrupo

En gramatiko, noma vortgrupo estas vortgrupo kies ĉefelemento estas nomo. Tia vortgrupo povas roli en frazo same kiel substantivo, do kiel subjekto, objekto, predikativo ktp.

 Ekzemploj 
Ĉi-sube nomaj grupoj estas substrekitaj, kaj ilia ĉefelemento aperas grase:

 Li portas rozokoloran superveston kaj teleroforman ĉapelon (FE, §31).
 Por ĉiu aĉetita funto da teo tiu ĉi komercisto aldonas senpage funton da sukero (FE, §31).
 Parenco per Adamo (Proverbaro).
 Kio en la kapo, tio sur la lango. (Proverbaro).
 Neleĝe akirita ne estas profita (Proverbaro).

 Konsisto de nomaj vortgrupoj 
La ĉefelementon de noma vortgrupo povas akompani jenaj dependaĵoj:
 adjektivo, ekz‑e rozokoloran superveston;
 adverbo preciziganta adjektivon, ekz‑e neleĝe akirita;
 noma komplemento, ekz‑e Fundamento de Esperanto, funton da sukero;
 prepoziciaĵo, ekz‑e glaseto por brando, akuzativon sen prepozicio, parenco per Adamo;
 rilata subpropozicio, ekz‑e «Jen estas la pomo, kiun mi trovis» (FE, §6).

 Apartigi noman grupon 
Por kontroli la limojn de noma vortgrupo, oni provu anstataŭigi ĝin per substantiva pronomo:
 Ĉi tiu frazo entenas du nomajn grupojn →Ĝi entenas ilin.
 Nurenbergo estas rimarkinda malnova urbo→Ĝi estas tio.

Kategorio:Sintakso
Kategorio:Sintaksaj unuoj